Спіс аб’ектаў Сусветнай спадчыны ЮНЕСКА ў Манголіі

Спіс аб’ектаў Сусветнай спадчыны ЮНЕСКА у Манголіі пачаў стварацца ў 2003 годзе. На май 2008 складаецца з 2 значных па тэрыторыі комплексных аб’ектаў:

 Культурны ландшафт даліны ракі Архон 
Аб’ект Сусветнай спадчыны № 1081rev з 2004 года. Уяўляе сабой тэрыторыю 121 967 га ў даліне ракі Архон у Манголіі. Тут размешчаны шматлікія помнікі культуры ад VI да XIV стагоддзя, уключаючы цюркскія каменныя статуі і стэлы, у тым ліку з архонскімі рунічнымі надпісамі, а таксама разваліны старажытнай сталіцы Мангольскай імперыі, Каракорума. Культурныя крытэрыі: ii, iii, iv (гл. :en:Orkhon Valley Cultural Landscape).

 Убсунурская катлавіна 
Аб’ект Сусветнай спадчыны № 769rev з 2003 года, плошчай 1 069 000 га. Знаходзіцца на тэрыторыі Манголіі і Расіі у самай паўночнай з усіх бязсцёкавых катлавін Цэнтральнай Азіі. Назва паходзіць ад салёнага возера Убсу-Нур, у раёне якога водзіцца маса пералётных, вадаплаўных і каляводных птушак. Аб’ект складаецца з 12 розных участкаў, з якіх 5 размешчаны на тэрыторыі Манголіі (Убсунурскі аймак, Дзабханскі аймак і Хубсугульскі аймак), а 7 на тэрыторыі Расіі, у рэспубліцы Тува (Мангун-Тайгінскі кажуун, Авюрскі кажуун, Тэс-Хемскі кажуун, Эрзінскі кажуун). Прыродныя крытэрыі: ix, x (гл. :en:Uvs Nuur Basin).

 Спасылкі 

 Культурны ландшафт даліны ракі Архон \ Манголія \ Спіс сусветнай спадчыны 
 Убсунурская катлавіна \ Манголія — Расійская Федэрацыя \ Спіс сусветнай спадчыны 


Манголія